ຄຳແນະນຳກ່ຽວກັບຄະນະອາຊຽນ
ຄະນະອາຊຽນສ້າງຕັ້ງຂຶ້ນໃນເດືອນ 5 ປີ 2010 ໂດຍມີທ່ານ ຫຼີຈ້າວຊີງ ອະດີດລັດຖະ ມົນຕີກະຊວງການຕ່າງປະເທດຈີນເປັນຄະນະບໍດີກິດຕິມະສັກ ແລະ ເປັນຄະນະໜຶ່ງທີ່ລົງເລິກ ການຄົ້ນຄວ້າ.ຢູ່ໃນຄະນະອາຊຽນ,ມີຄູອາຈານ ແລະ ນັກຄົ້ນຄວ້າຜູ້ທີ່ມີຄວາມຮູ້,ຄວາມສາມາດ ສູງ,ມີປຶ້ມອ່ານອັນອຸດົມສົມບູນ, ທັງມີລະບອບ ແລະນະໂຍບາຍທີ່ດີເດັ່ນ, ຄະນະອາຊຽນສະໜັບ ສະໜູນການສຶກສາ ແລະ ຄົ້ນຄວ້າບັນດາຫົວຂໍ້ທີ່ກ່ຽວຂ້ອງກັບອາຊຽນ,ສາມາດປະກອບຄຳຄິດ ຄຳເຫັນ ແລະໃຫ້ການປຶກສາແກ່ອົງການຈັດຕັ້ງຂອງລັດ ແລະ ອົງການຈັດຕັ້ງທີ່ບໍ່ສັງກັດກັບລັດ ຖະບານ.
ຈຸດປະະສົງ :
ຈຸດປະສົງການຄົ້ນຄວ້າຂອງຄະນະອາຊຽນ :
● ສະແຫວງຫາລັກສະນະສະເພາະ,ເພີ່ມຊື່ສຽງ ແລະສ້າງຫຍີ່ຫໍ້ຂອງການຮຽນ-ການສອນ ແລະ ການຄົ້ນຄວ້າ;
● ສ້າງຄະນະອາຊຽນໃຫ້ກາຍເປັນບ່ອນທີ່ ລວມມີການຄົ້ນຄວ້າ , ການສຶກສາອົບຮົມບຸກ ຄະລາກອນ,ການພົວພັນສາກົນ,ການປະກອບຄຳຄິດຄຳເຫັນ ແລະ ການໃຫ້ຄຳແນະນຳທາງ ດ້ານນະໂຍບາຍ;
● ປະກອບຄຳຄິດຄຳເຫັນ ເພື່ອຊຸກຍູ້ເຮັດໃຫ້ສາຍພົວພັນລະຫວ່າງຈີນ ແລະ ອາຊຽນມີການພັດ ທະນາຢ່າງຮອບດ້ານ.
ອົງການຄົ້ນຄວ້າ:
● ສູນຄົ້ນຄວ້າອາຊຽນ ເຊິ່ງແມ່ນສູນທີ່ໄດ້ຮັບການຮັບຮອງຈາກກະຊວງສຶກສາທິການ,ແນໃສ່ ຄົ້ນຄວ້າຫຼາຍຂົງເຂດທີ່ເປັນລະບົບ , ເຊັ່ນ ກົດໝາຍ , ການສຶກສາຊັ້ນສູງ , ທ່ອງທ່ຽວ ແລະກິລາ ເປັນຕົ້ນ.
● ສູນຄົ້ນຄວ້າຈີນ - ອາຊຽນແມ່ນໄດ້ພັດທະນາມາຈາກສະຖາບັນຄົ້ນຄວ້າອາຊີອາຄະເນມະຫາ ວິທະຍາໄລຊົນເຜົ່າກວາງຊີທີ່ສ້າງຕັ້ງຂຶ້ນໃນປີ 1995 , ແນໃສ່ແກ້ໄຂບັນຫາທີ່ເກີດຂຶ້ນໃນການກໍ່ ສ້າງເຂດເສດຖະກິດອ່າວເປີຍປູ້ວານ ແລະ ເຂດການຄ້າເສລີຈີນ - ອາຊຽນ.
● ສູນການແລກປ່ຽນວັດທະນະທຳ ແລະ ການປະດິດສ້າງໃໝ່ໃນການພັດທະນາຈີນ - ອາຊຽນ, ບວກກັບກອງເລຂາ ງານວາງສະແດງສິນຄ້າ ຈີນ-ອາຊຽນ ແລະ ສະຖາບັນຄົ້ນຄວ້າຈາຣາ (the Charhar Institute),ໄດ້ກາຍເປັນອົງການທີ່ປຶກສາ,ປະກອບຄຳຄິດຄຳເຫັນ ແລະ ລະດົມຫົວຄິດ ໃຫ້ແກ່ອົງການຈັດຕັ້ງຂອງລັດແລະອົງການຈັດຈັ້ັງທີ່ບໍ່ສັງກັດກັບລັດຖະບານໃນການກຳນົດນະໂຍບາຍ ແລະ ມາດຕະການທີ່ກ່ຽວກັບອາຊຽນ.
ການຮັບໃຊ້ສັງຄົມ:
● ຕອບສະໜອງບົດທີ່ປຶກສາ ແລະ ປະກອບຄຳຄິດຄຳເຫັນລະດັບສູງໃຫ້ແກ່ກະຊວງການຕ່າງ ປະເທດ ແລະ ອົງການອື່ນໆຂອງລັດ ;
● ຕັ້ງໜ້າຄົ້ນຄວ້າຫົວຂໍ້ໃຫ້ແກ່ອົງການຈັດຕັ້ງແຫ່ງຕ່າງໆ;
● ວິໄຈເຫດການໃໝ່ແລະບັນຫາໃໝ່ ໂດຍຮ່ວມມືກັບສື່ມວນຊົນ;
● ຝຶກອົບຮົມບຸກຄະລາກອນກ່ຽວກັບອາຊຽນລະດັບສູງ;
● ຮັບໃຊ້ງານວາງສະແດງສິນຄ້າຈີນ-ອາຊຽນ.
ການສຶກສາປະລິຍາໂທ :
● ການຄົ້ນຄວ້າອາຊຽນ
● ຄວາມສີວິໄລຂອງຈີນ ແລະອາຊີອາຄະເນ
● ການພົວພັນສາກົນ